
REGLER FOR PERMISJON FRA SKOLEN

· Skolen kan innvilge permisjon for inntil 10 dager per skoleår, dersom eleven får en opplæring som samlet sett er forsvarlig. De 10 dagene kan fordeles over flere permisjoner.

· Skolen kan innvilge permisjon utover 10 dager dersom velferdsmessige grunner taler for dette.

· Skolen må ta stilling til om det samlet sett er forsvarlig å gi eleven permisjon. Momenter som skolen kan vektlegge i denne vurderingen er hva som er til det beste for eleven, skolens undervisningsopplegg i permisjonstiden, hvilken opplæring eleven får i permisjonstiden, om eleven har hatt permisjon før, eller hatt tidligere ugyldig fravær og elevens faglige nivå.

· Skolen gir bare unntaksvis permisjon i perioder der det blir gjennomført:
-Statlige kartleggingsprøver
-Nasjonale prøver
-Eksamener (muntlig og skriftlig)
-Andre viktige vurderingssituasjoner som er sentrale for å sikre at eleven får muligheter til å vise sine kunnskaper og ferdigheter

